text: রদ্রিগো এর্নান্দেস কাসকান্তে (, ; জন্ম: ২২ জুন ১৯৯৬; রদ্রি নামে সুপরিচিত) হলেন মাদ্রিদে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের শীর্ষ স্তর প্রিমিয়ার লীগে ম্যানচেস্টার সিটি এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলে থাকেন।
  
  ২০০৬–০৭ মৌসুমে, স্পেনীয় ফুটবল ক্লাব রায়ো মাহাদাওন্দার যুব পর্যায়ের হয়ে খেলার মাধ্যমে রদ্রি ফুটবল জগতে প্রবেশ করেন; অতঃপর তিনি আতলেতিকো মাদ্রিদ এবং বিয়ারিয়ালের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৫–১৬ মৌসুমে, প্রথমে বিয়ারিয়াল বি-এর হয়ে এবং পরবর্তীতে বিয়ারিয়ালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, বিয়ারিয়ালের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ৬৩ ম্যাচে ১টি গোল করেছেন। পরবর্তীতে তিনি আতলেতিকো মাদ্রিদের হয়ে খেলেছেন। ২০১৯–২০ মৌসুমে, তিনি ৭০ মিলিয়ন ইউরোর বিনিময়ে আতলেতিকো মাদ্রিদ হতে ইংরেজ ফুটবল ক্লাব ম্যানচেস্টার সিটিতে যোগদান করেছেন।
  
  দলগতভাবে, ঘরোয়া ফুটবলে, রদ্রি এপর্যন্ত ৩টি শিরোপা জয়লাভ করেছেন, যার ১টি আতলেতিকো মাদ্রিদের হয়ে এবং ২টি ম্যানচেস্টার সিটির হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপ।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৬-এ জন্ম
  বিষয়শ্রেণী:স্পেনীয় ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:আতলেতিকো মাদ্রিদের ফুটবলার
  বিষয়শ্রেণী:বিয়ারিয়াল ফুটবল ক্লাবের খেলোয়াড়
  বিষয়শ্রেণী:বিয়ারিয়াল ফুটবল ক্লাব বি-এর খেলোয়াড়
  বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:প্রিমিয়ার লীগের খেলোয়াড়
title: রদ্রিগো এর্নান্দেস কাসকান্তে